सैक रेस में मोनिका रही सबसे तेज धावक
गुरुनानक देव यूनिवर्सिटी (जीएनडीयू) कालेज पठानकोट में प्रिंसिपल निर्मल पांधी की अध्यक्षता में पहला स्पोर्ट्स डे मनाया गया। कार्यक्रम में जीएनडीयू अमृतसर के डीन आरके महाजन बतौर मुख्य अतिथि उपस्थित हुए। पहले स्पोर्ट्स डे में स्टूडेंट्स में विभिन्न खेल मुकाबले कराए गए।
लड़कों की 400 मीटर रेस में पुष्प देव प्रथम, विशाल द्वितीय और मोहित मेहरा तृतीय रहा। लड़कियों की 100 मीटर रेस में जैतून ने पहला, अंजली ने दूसरा और अमृता ने तीसरा स्थान हासिल किया। लड़कों में बलविंद्र मिल्खा, मुनीष शर्मा और सुभाष मन्हास क्रमश: पहले, दूसरे और तीसरे स्थान पर रहे। लड़कों की 200 मीटर रेस में राहुल शर्मा प्रथम, विशाल द्वितीय और राहुल तृतीय स्थान पर रहे। लड़कियों में जैतून प्रथम, मोनिका द्वितीय और शामली तृतीय स्थान पर रही। लड़कियों की सैक रेस में मोनिका, वैशाली और जैतून क्रमश: पहले, दूसरे और तीसरे स्थान पर रही। लड़कों की थ्री लेग रेस में रजत विनय प्रथम, अनुपम संदीप द्वितीय और रवि ठाकुर तृतीय स्थान पर रहे। लड़कियों में दिशाली हिमानी ने पहला, मुनीषा नितिका ने दूसरा और अनमोल किरण ने तीसरा स्थान हासिल किया। लड़कियों की स्किपिंग रेस में अंतिका, सोनाली और अनमोल प्रथम, द्वितीय और तृतीय स्थान पर रही। पीलो रेस में बीसीए का महेश विनर रहा। इससे पहले डीन ने स्टूडेंट्स के मार्च पास्ट से सलामी ली। कंप्यूटर विभाग के इंचार्ज प्रो. वरूण शर्मा और प्रो. सुमन की देखरेख में कराए मुकाबले में विजेताओं को एसपी हेडक्वार्टर गुलनीत सिंह खुराना ने सम्मानित किया। एसपी ने स्टूडेंट्स से नशे से दूर रहने की अपील करते हुए अपने अनुभव सांझा किए। जीएनडीयू के डीन आरके महाजन ने स्टूडेंट्स को पढ़ाई के टिप्स दिए। उन्होंने कहा कि खेल जीवन का हिस्सा हैं और उसे पढ़ाई के साथ साथ अपनाना चाहिए। उन्होंने कहा कि वर्तमान में पढ़ाई के साथ साथ खेल के क्षेत्र में भी भविष्य बनाने की कई संभावनाएं हैं।
सैक रेस में हिस्सा लेती छात्राएं। (दाएं) विजेताओं के साथ एसपी हेडक्वार्टर गुलनीत सिंह खुराना और प्रिंसिपल निर्मल पांधी।
bho_Deva hin_Deva hin_Deva hin_Deva